สวัสดีครับคุณ ลูกผมอายุ 2 ปี 8 เดือน มีอาการเป็นผื่นที่บริเวณหน้าและลำตัว ไม่คัน ไม่มีไข้ เบื้องต้นหลังจากมีอาการ ใช้ซูโดครีมทา และหลังจากมีอาการประมาณ 2 วัน ให้ทานยา เซ็ทเท็ค 3 มล. จนถึงวันนี้ครบ 3 วันแล้ว หลังจากทายาอาการลดลง อยากทราบว่า อาการดังกล่าวคืออาการอะไร สาเหตุเกิดมาจากอะไรและแนวทางการรักษาทำอย่างไร
สวัสดีคะ ผื่นที่เกิดขึ้นในเด็ก มักจะเกิดจากสาเหตุการแพ้ค่ะ เช่น อาจจะแพ้เหงื่อตัวเอง หรือ การแพ้สารเคมี ยา บางชนิดก็ได้ค่ะถ้าผื่นหายด้วยการใช้ยาในกลุ่มสเตียรอยด์ก็มักจะเป็นเรื่องของภูมิแพ้ได้ค่ะอาจจะต้องพิจารณาเรื่องของสารเคมีที่ เช่น น้ำยาซักผ้าหรือพิจารณาในการเช็ดตัว อาบน้ำบ่อยๆ เพื่อลดอาการคัน หรือ เกาอีกอย่างอาจจะต้องดูว่าไม่ใช่เรื่องปาน เพราะยังสามารถเป็นได้ค่ะหรือปัญหาเรื่องของเส้นเลือดแตกก็ยังเป็นได้ค่ะแนะนำพบแพทย์อีกครั้งนะค่ะ ไม่ควรใช้ยาสเตียรอยด์บ่อยๆ ในเด็กค่ะ